गढ़ बार एसोसिएशन में मंगलवार को बार एसोसिएशन अध्यक्ष चौधरी अमर पाल सिंह के नेतृत्व में वकीलों की बैठक हुई। जिसमें एसडीएम ज्योति रॉय पर अभद्र व्यवहार और दोषपूर्ण कार्यप्रणाली का आरोप लगाया। बैठक में लिए गए निर्णय के अनुसार अधिवक्ताओं ने मंगलवार को एसडीएम कोर्ट समेत सिविल न्यायालय में कामकाज नहीं किया। तथा विरोध में प्रदर्शन करते हुए जमकर नारेबाजी भी की। चौधरी अमरपाल सिंह ने बताया कि एसडीएम को हटाए जाने की मांग को लेकर एक दिन के लिए सिविल कोर्ट समेत सब रजिस्ट्रार कार्यालय में कोई कामकाज नहीं किया गया। एसडीएम का तबादला होने तक किसी कोर्ट में काम नहीं होगा। अधिवक्ताओं के कार्य बहिष्कार के चलते वादकारियों को बैरंग लौटने के लिए मजबूर होना पड़ा। इस मौके पर पूर्व अध्यक्ष सुबोध त्यागी, बलराज त्यागी, ओमपाल मावी, नरेश गिल, सतेंद्र चौधरी, सुरेंद्र नागर, महताब, सुहेल आलम, चंद्रशेखर शर्मा, वीरेंद्र अग्रवाल, अवनीश समेत दर्जनों अधिवक्ता मौजदू रहे। वहीं एसडीएम ज्योति राय का कहना है कि आरोप पूरी तरह निराधार हैं, उनके द्वारा किसी से कोई अभद्रता नहीं की गई।